toggeburg? toggeburg! kägi-fret u die runde trochene aber sehr feine dinger, wo offiziell "toggenburger butterbiscuits" heisse u mis grosi sel. immer dahei het gha u wo mir när, we mr si dert zbsuech gsi zäme mit eher warmem rivella blau hei übercho, si das, wo mir we i toggeburg ghöre grad so als erschts i sinn chöme. u weni ehrlech bi o aus einzigs. we's dir ähnlech geit, muesch am samstig  18.6., auso morn, unbedingt o iz move cho. mir bechöme nämlech bsuech vom luca gehrig. u dä isch o us em toggeburg.